SL Uradni list Evropske unije C 184/1

Obvestilo nekaterim osebam in subjektom, za katere veljajo omejevalni ukrepi, določeni v Sklepu Sveta 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine, in Uredbi Sveta (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine

(2016/C 184/01)

Naslednje informacije so namenjene Vladimirju Andreevichu KONSTANTINOVU (št. 2), Rustamu Ilmirovichu TEMIRGALIEVU (št. 3), Anatoliyu Alekseevichu SIDOROVU (št. 20), Andriyu Yevgenovychu PURGINU (št. 45), Viacheslavu PONOMARIOVU (št. 54), Aleksandru KHRYAKOVU (št. 65), Vasylu NIKITINU (št. 67), Alekseyu Vyacheslavovichu KARYAKINU (št. 68), Sergeiju Orestovochu BESEDI (št. 78), Pavlu Yurievichu GUBAREVU (št. 82), Ekaterini Iurievni GUBAREVI (št. 83), Vladimirju ANTYUFEYEVU (št. 87), Konstantinu Valerevichu MALOFEEVU (št. 93), Alexandru Vladimirovichu ZAKHARCHENKU (št. 96), Vladimirju KONONOVU (št. 97), Miroslavu Vladimirovichu RUDENKU (št. 98), Gennadiyu Nikolaiovychu TSYPKALOVU (št. 99), Olegu Vladimirovichu BEREZI (št. 101), Aleksandru Akimovichu KARAMANU (št. 103), Sergeyu Yurievichu KOZYAKOVU (št. 120), Olegu Konstantinovichu AKIMOVU (št. 121), Aleksandru Igorevichu KOFMANU (št. 124), Ravilu Zakarievichu KHALIKOVU (št. 125), Yevgeniyu Eduardovichu MIKHAYLOVU (št. 129), Ihorju Vladymyrovychu KOSTENOKU (št. 130), Sergeyu Yurevichu IGNATOVU (št. 140), Aleksandru Yurievichu TIMOFEEVU (št. 142) ter separatistični skupini „Vostok battalion“ (št. 11), državnemu unitarnemu podjetju Republike Krim „Državni vinogradniški zavod ‚Magarač‘“ (subjekt, naveden na seznamu pod št. 19), Kozaški narodni gardi (subjekt, naveden na seznamu pod št. 29), bataljonu „Šparta“ (subjekt, naveden na seznamu pod št. 30), bataljonu „Somali“ (subjekt, naveden na seznamu pod št. 31), bataljonu „Zarja“ (subjekt, naveden na seznamu pod št. 32), brigadi „Prizrak“ (subjekt, naveden na seznamu pod št. 33), bataljonu „Oplot“ (subjekt, naveden na seznamu pod št. 34), bataljonu „Kalmius“ (subjekt, naveden na seznamu pod št. 35) in bataljonu „Smrt“ (subjekt, naveden na seznamu pod št. 36) iz Priloge k Sklepu Sveta 2014/145/SZVP (1) o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine, in Priloge I k Uredbi Sveta (EU) št. 269/2014 (2) o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine.

Svet namerava ohraniti omejevalne ukrepe proti navedenim osebam in subjektom, ob tem pa predložiti nove utemeljitve. Te osebe in subjekte obveščamo, da lahko pred 27. majem 2016 od Sveta zahtevajo, naj jim sporoči, kakšne bodo predvidoma utemeljitve za njihovo uvrstitev na seznam, zahtevek pa lahko pošljejo na naslov:

Council of the European Union General Secretariat DG C 1C Rue de la Loi/Wetstraat 175 1048 Bruxelles/Brussel BELGIQUE/BELGIË E-naslov: sanctions@consilium.europa.eu

Zadevne osebe in subjekti lahko Svetu na zgornji naslov kadar koli pošljejo zahtevek, da se odločitev, na podlagi katere so bili uvrščeni na seznam in so na njem ostali, ponovno preuči, temu zahtevku pa lahko priložijo dokazila. Takšni zahtevki bodo obravnavani, ko bodo prejeti. V zvezi s tem zadevne osebe in subjekte opozarjamo, da bo Svet seznam redno pregledoval. Na naslednjem pregledu bodo obravnavane samo prošnje, ki bodo predložene do 3. junija 2016.

(1) UL L 78, 17.3.2014, str. 16.

(2) UL L 78, 17.3.2014, str. 6.